ZAVOD ZA HITNU MEDICINU POŽEŠKO-SLAVONSKE ŽUPANIJE

OSJEČKA ULICA 109, POŽEGA

UR.BROJ: 02-182/03-2026 

Požega, 30. siječnja 2026.g.

ZAPISNIK S 28. SJEDNICE V. SAZIVA UPRAVNOG VIJEĆA

ZAVODA ZA HITNU MEDICINU POŽEŠKO-SLAVONSKE ŽUPANIJE

28. sjednica Upravnog vijeća Zavoda za hitnu medicinu Požeško-slavonske županije u V. sazivu održana je 30. siječnja 2026.g. u 12.30 sati (predviđena je za 12:00 sati, ali je odgođena pola sata) u ravnateljstvu Zavoda.


Na sjednici su sudjelovali:

· Marijan Višaticki, dipl.iur. – predsjednik Upravnog vijeća 

· Sanja Predavec, dr.med. – član Upravnog vijeća 
· Boško Obradović, prof. - član Upravnog vijeća 
· Anamarija Petković, mag.med.tech. – član Upravnog vijeća 

· Rihard Perinović, dr. med. spec. obit. med. – član Upravnog vijeća

· Marijan Francuz, medicinski tehničar – član Upravnog vijeća

· Fabijan Barišić, dipl.iur.univ.spec.iur – ravnatelj 

· Slobodan Manović, univ.spec.oec. – pomoćnik ravnatelja za financije 
· Dijana Gilich, bacc.admin.publ. - zapisničar

Odsutni i pravovremeno opravdani:
· Sandra Sekulić Pojer, dipl.novin. – član Upravnog vijeća
Predsjednik UV Marijan Višaticki, dipl.iur.univ.spec.iur. pozdravio je prisutne članove te proveo postupak verificiranja novog člana UV izabranog od strane radnika za predstavnika radnika u UV. Verificiranje je provedeno temeljem Odluke o imenovanju predstavnika radnika u Upravno vijeće Zavoda i osobnim prisustvom imenovanog radnika.

Nakon verificiranja novog člana predložio je sljedeći dnevni red:

1. Usvajanje zapisnika s prethodne sjednice,

2. Usvajanje pokazatelja financijskog poslovanja za prosinac 2025.g.,

3. Usvajanje financijskog poslovanja za razdoblje siječanj – prosinac 2025.g.,

4. Usvajanje odluke o raspodjeli rezultata poslovanja Zavoda iz 2025.g. i prethodnih godina,

5. Usvajanje izvještaja o izvršenju proračuna za 2025.g.,
6. Različito.
Predloženi dnevni red jednoglasno je usvojen. 

AD/1
Jednoglasno je usvojen zapisnik s prethodne 27. sjednice Upravnog vijeća.
AD/2

G. Manović prisutnima je pojasnio financijski izvještaj za prosinac 2025.g. U izvještajnom razdoblju Zavod za hitnu medicinu Požeško-slavonske županije uprihodovao je 466.951,29 eura dok su rashodi iznosili 466.660,51 eura što znači da je ostvaren višak prihoda u iznosu 290,78 eura. Stanje obveza na dan 31. prosinca 2025.g. je 390.901,31 eura (uključivo s plaćama za zaposlene za prosinac). 975,77 eura je dospjelo. Stanje potraživanja na isti dan je 439.476,85 eura. 2.110,80 eura je dospjelo. G. Manović ovaj rezultat smatra jako dobrim obzirom da se radi o mjesecu u kojemu je knjižena i radnicima isplaćena božićnica i dar za djecu uz to što je to mjesec s dva blagdana. 

Članovi Upravnog vijeća jednoglasno su usvojili ovaj Izvještaj.

AD/3

G. Manović prisutnima je pojasnio financijski izvještaj za razdoblje siječanj - prosinac 2024.g. na sljedeći način:

Za obavljanje djelatnosti, Zavod potpisuje ugovor s Hrvatskim zavodom za zdravstveno osiguranje, a sve sukladno Mreži hitne medicine koju donosi Ministarstvo zdravlja uz preporuku Hrvatskog zavoda za hitnu medicinu. Prema navedenoj Mreži, Zavod je organiziran na sljedeći način: - TIM 1 (liječnik, medicinski tehničar, vozač/medicinski tehničar) – Požega i Pakrac - TIM 2 (dva medicinska tehničara) – Požega i Pleternica - Prijavno dojavna jedinica (dva medicinska tehničara) – Požega - Pripravnost (Liječnik, medicinski tehničar i vozač) – Poljana. - Sanitetski prijevoz – 6 timova u Požegi i 3 tima u Pakracu. Jedan tim čine dva medicinska tehničara i dva vozača te dva vozila. - Hitan medicinski prijevoz - Požega  Uprava se nalazi u Požegi u novoizgrađenoj zgradi gdje se nalaze i požeški TIM 1, TIM 2, služba sanitetskog prijevoza te hitan medicinski prijevoz.   Dana 01.01.2025.g. Zavod je imao 114 zaposlenika. Na dan 31.12.2025.g. broj zaposlenika je 112. Prosječan broj zaposlenika na temelju ukalkuliranih sati rada za izvještajno razdoblje je 111. Od ukupnog broja zaposlenika s danom 31.12.2025.g. njih 105 je zdravstvenih djelatnika, a 7 nezdravstvenih.  

U odnosu na isto razdoblje prošle godine, uprava Zavoda s timovima T1 i T2 u Požegi je preselila u novoizgrađenu zgradu hitne medicinske pomoći. Također je razlika u odnosu na isto prošlogodišnje razdoblje pripajanje službe sanitetskog prijevoza čime se broj zaposlenika povećao s 64 na 110, a vrijednost imovine povećala – zajedno sa zaposlenicima, prilikom pripajanja službe sanitetskog prijevoza, Zavod je dobio i 20-ak sanitetskih vozila. Sve je to utjecalo na povećanje materijalnih troškova kao i troškova za zaposlenike. Izvještajno razdoblje obilježilo je i specijalističko usavršavanje medicinskih tehničara. U 2025.g. je završen treći krug specijalističkog usavršavanja temeljem kojega je Zavod dobio nova 4 medicinska tehničara specijalista hitne medicine. Zbog njihova odsustva u ugovorenim timovima, Zavod je zaposlio njihove zamjene. To također dodatno utječe na povećanje troška, ali također utječe i na povećanje prihoda jer je specijalizacija financirana iz ugovora s Ministarstvom zdravstva i Hrvatskim zavodom za zapošljavanje. 

U izvještajnom razdoblju Zavod za hitnu medicinu Požeško-slavonske županije uprihodovao je 5.689.053,59 eura dok su rashodi iznosili 5.514.925,68 eura što znači da je ostvaren višak prihoda u iznosu 174.128,21 eura. Korigirani višak je za 22.572,87 eura manji i iznosi 151.555,34 eura. Stanje obveza na dan 31. prosinca 2025.g. je 390.901,31 eura (uključivo s plaćama za zaposlene za prosinac). 975,77 eura je dospjelo. Stanje potraživanja na isti dan je 439.476,85 eura. 2.110,80 eura je dospjelo.

U strukturi prihoda, 89% prihoda ostvareno je iz ugovora s HZZO-m dok je ostatak ostvaren iz ostalih i izvanrednih prihoda (sredstva za specijalizaciju tehničara i medicinskog osiguravanja javnih okupljanja te edukacija vanjskih subjekata) - 4% i prihoda od proračuna – decentralizirana sredstva – 7%. 

Struktura rashoda je sljedeća: rashodi za zaposlene 76%, materijalni rashodi 14%, izdaci za kapitalna ulaganja 9% ostali i izvanredni izdaci 1%. Na kraju izvještajnog razdoblja potraživanja iznose 439.476,85 eura. 2.110,80 eura potraživanja je dospjelo. Na isti dan je stanje obveza 390.901,31 eura. 975,77 eura je dospjelo.  Stanje novčanih sredstava na kraju godine je 537.857,70 eura.  

Zavod zaključno s 31.12.2025. godine nema niti jedan sudski spor. Zavod zaključno s 31.12.2025.g. nije dao niti jedno jamstvo u bilo kojem obliku (bankovna garancija, zadužnica, novčana uplata i sl.) te nema niti jedan kredit ili bilo kakvo zaduženje. Primljena i aktivna jamstva su sljedeća:  - Jamstvo za uredno izvršenje ugovora – 32.800,00 eura – CIB Commerce, OIB: 92337630965 - za nabavu četiri vozila za potrebe službe sanitetskog prijevoza i službe hitne medicinske pomoći - Jamstvo za uredno izvršenje ugovora - 14.000,00 eura – INA d.d., OIB: 27759560625 – za nabavu goriva za motorna vozila - Jamstvo za uredno izvršenje ugovora 5.247,89 eura – Croatia osiguranje d.d., OIB: 26187994862 – za nabavu usluge osiguranja - Jamstvo za uredno izvršenje ugovora – 20.881,52 eura - C.I.A.K. Auto, OIB: 62595301902 – za uslugu održavanja i popravaka prijevoznih sredstava -      Jamstvo za uredno izvršenje ugovora - 10.000,00 eura - Kardian d.o.o., OIB: 17406113186 - za nabavu medicinske opreme - Jamstvo za otklanjanje nedostatak u jamstvenom roku – 31.500,00 eura - CIB Commerce, OIB: 92337630965 – za nabavu četiri vozila za potrebe službe sanitetskog prijevoza - Jamstvo za otklanjanje nedostatak u jamstvenom roku – 151.396,73 eura – L Projekt d.o.o., OIB: 74352053760. 
Članovi Upravnog vijeća jednoglasno su usvojili ovaj Izvještaj.

AD/4

G. Manović pojasnio je prisutnima kako je uz godišnji financijski izvještaj za prethodnu godinu potrebno izraditi i izglasati odluku o raspodjeli rezultata poslovanja Zavoda iz 2025.g. i prethodnih godina. Ponovio je rečeno u prethodnoj točki, a to je da je Zavod u 2025.g. ostvario višak prihoda u odnosu na rashode u iznosu 174.128,21 eura što uz manjak prihoda i primitaka u odnosu  na rashode i izdatke iz prethodnih razdoblja u iznosu 22.572,87 eura čini korigirani višak na kraju 2025.g. u iznosu 151.555,34 eura. G. Manović je predložio da se ukupan iznos korigiranog viška utroši u 2026.g. za kupnju novih vozila za službu saniteta i hitnu medicinsku službu. 

Upravno vijeće jednoglasno je usvojilo predloženi izvještaj.


AD/5


G. Manović je kazao kako je ovo još jedan u nizu izvještaja koje je potrebno usvojiti. Pojasnio je kako su u ovom izvještaju iznosi iz financijskog izvještaja koji je usvojen u jednoj od prijašnjih točaka. U ovom izvještaju se ti iznosi stavljaju u odnos s planiranim iznosima kako bi se vidjelo da li su se sredstva trošila onako kako je planirano. Iz izvještaja je vidljivo da je to u Zavodu slučaj: svi iznosi na drugoj razini su unutar planiranoga. 

 Upravno vijeće jednoglasno je usvojilo predloženi izvještaj. 
AD/6

Pod točkom različito nije bilo daljnjih rasprava.

Sjednica Upravnog vijeća Zavoda završila je u 13:00 sati.
     Zapisničar


                   m.p.
            Predsjednik Upravnog vijeća

Dijana Gilich, bacc.admin.publ.
      

         
            Marijan Višaticki, dipl.iur. univ.spec.iur.
__________________________
                                         _____________________________

